
ATODIAD GA36b

	MANYLEB ASESU LEFEL 5 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	BSc Chwaraeon, Iechyd ac Addysg Gorfforol; BA Addysg Antur Awyr Agored 

	Modwl:
	Dysgu Awyr Agored i Gefnogi Iechyd a Llesiant

	Cod y modwl:
	BMSH5204C
	Cyfraniad at Asesiad Cyffredinol y Modwl  (%):
	100%

	Darlithydd:
	Heddwen Davies
	Gwiriwr Mewnol:
	Denise Leonard

	Teitl yr Aseiniad:
	Aseiniad ysgrifenedig 
	Nifer o eiriau (neu’r cyfwerth): 
	3 elfen (cyfwerth â 4000 o eiriau) 

	Dyddiad cyflwyno:
	Tri phwynt asesu ffurfiannol: 
13/11/2026 Rhan 1: Cyflwyniad - Dadansoddi arsylwadau
11/12/2026 Rhan 2: Viva – Gwerthuso’r profiad addysgu 
29/01/2026 Rhan 3: Crynodeb - gwerth cyffredinol dysgu yn yr awyr agored ar iechyd a llesiant plant ifanc

	Dyddiad dychwelyd marciau dros dro ac adborth ysgrifenedig: 
	20 diwrnod gwaith ar ôl pob cyflwyniad.


	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb:
Bydd gwaith a gyflwynir hyd at wythnos yn hwyr yn cael ei gapio ar 40% ar gyfer y cynnig cyntaf a dyfernir marc o 0% am waith ail-asesu. Dim ond os oes hawliad amgylchiadau esgusodol cymeradwy y gellir diddymu cosbau am gyflwyno'n hwyr.
Bydd gwaith a gyflwynir fwy nag wythnos yn hwyr yn cael ei ystyried fel gwaith heb ei gyflwyno ac ni chaiff ei farcio. Gellir ystyried y gwaith fel cyflwyniad i’w ail-asesu os caiff ei gynnig gan Fwrdd Arholi neu os oes hawliad amgylchiadau esgusodol cymeradwy.

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   

	Gwaith dros y terfyn geiriau:
	Er mwyn cefnogi tegwch ac ysgrifennu academaidd da, mae gan bob asesiad derfyn geiriau penodol. Mae'n bwysig eich bod chi'n aros o fewn y terfyn hwn. Mae'r terfyn geiriau yn helpu i sicrhau:
· Eich bod yn ysgrifennu'n glir ac yn gryno.
· Bod pob myfyriwr yn cwblhau'r asesiad ar sail gyfartal.

Os yw’ch gwaith dros y terfyn geiriau
Os yw'ch gwaith yn fwy na'r terfyn geiriau, bydd y cosbau canlynol fel arfer yn berthnasol. Ni all y didyniadau hyn gymryd eich marc islaw'r marc pasio ar gyfer y modwl.

	Canran dros y Terfyn
	Cosb a Gymhwysir

	Hyd at 10% 
	Dim cosb

	10%–25% 
	Didynnu 5 marc neu ostwng y marc i’r marc sydd wedi’i gapio (pa un bynnag yw’r gosb leiaf) 

	26%–50% 
	Didynnu 10 marc neu ostwng y marc i’r marc sydd wedi’i gapio (pa un bynnag yw’r gosb leiaf)

	Dros 50%
	Marc wedi’i gapio ar y marc pasio



Enghreifftiau (Israddedig):
· Byddai marc o 44% yn cael ei ostwng i'r marc pasio o 40% os yw nifer y geiriau yn 10–25% dros y terfyn.
· Byddai marc o 49% yn cael ei ostwng gan 5 marc i 44%.
· Byddai marc o 47% sydd 25–50% dros y terfyn geiriau yn cael ei ostwng i 40%.
· Byddai marc o 55% sydd 25–50% dros y terfyn geiriau yn cael ei ostwng 10 marc i 45%.

Os ydych o dan y terfyn geiriau
Os yw'ch gwaith yn sylweddol is na’r terfyn geiriau, efallai y byddwch chi'n colli marciau oherwydd mae’n bosibl na fydd eich cyflwyniad yn cynnwys digon o fanylder i fodloni'r deilliannau dysgu.

Adborth
Os cymhwysir cosb sy’n gysylltiedig â’r terfyn geiriau, bydd hyn yn cael ei nodi'n glir yn eich adborth, ynghyd â'r rheswm.





	Deilliannau Dysgu’r Modwl 
(o faes llafur y modwl)

	
Ar ôl cwblhau’r modwl hwn yn llwyddiannus, dylai’r myfyriwr allu: 

· Archwilio ymagwedd y Cwricwlwm i Gymru at y Maes Dysgu a Phrofiad Iechyd a Lles a gwerthuso cyfraniad gwahanol ddamcaniaethwyr addysgol at rai o egwyddorion ac athroniaethau sylfaenol y cwricwlwm
· Ystyried yn feirniadol sut mae’r awyr agored ac antur yn gallu cefnogi datblygiad cyfannol pobl ifanc mewn ysgolion
· Dangos y gallu i gynllunio a darparu profiad dysgu priodol trwy ddefnyddio’r amgylchedd awyr agored i ymdrin ag agweddau ar ddeilliannau dysgu addysgol sy’n gysylltiedig ag iechyd a llesiant. 





	
DISGRIFIAD O’R DASG



[bookmark: _Hlk157420541]Defnyddio Deallusrwydd Artiffisial Cynhyrchiol mewn Asesiadau 
(Y darlithydd i ddynodi Gallwch/Na allwch neu Gywir/Anghywir yn erbyn pob elfen)

	YMCHWIL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi mewn ymchwil a dadansoddi data. 
	Gallwch ☒

Na allwch ☐

	STRWYTHUR
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi wrth strwythuro eich gwaith, yn cynnwys llunio strwythur dadl drafft, dynodi adrannau a phenawdau ac ati.
	Gallwch ☒

Na allwch ☐

	PRAWF DDARLLEN
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i wirio eich testun/creadigaeth eich hun am wallau gramadegol a chystrawennol, gan gynnwys cael awgrymiadau i aralleirio eich gwaith.
	Gallwch ☒

Na allwch ☐

	YSGRIFENNU
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu testun i’w gyflwyno. 
	Gallwch ☐

Na allwch ☐

	CREADIGOL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu deunyddiau creadigol, megis delweddau.  
	Gallwch ☒

Na allwch ☐

	RHAGLENNU 
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu a gwirio cod.
	Gallwch ☐

Na allwch ☐

	DIM
	Ar gyfer yr asesiad hwn, ni chaniateir i chi ddefnyddio unrhyw fath o gymorth drwy Ddeallusrwydd Artiffisial Cynhyrchiol.  Mae hyn yn cynnwys cymorth ymchwil, cymorth strwythur, cymorth ysgrifennu / prawf ddarllen a chymorth creadigol.
	☐




Sut i gydnabod eich defnydd o AI. 
Mae gan y brifysgol dudalen ddefnyddiol wedi’i neilltuo i ganllawiau ar bob agwedd ar AI. Gallwch ddod o hyd i’r dudalen drwy'r Hwb: 
Canllawiau AI » Hwb 
Ar ôl i chi ddeall ble rydych chi'n cael defnyddio AI mewn asesiadau penodol (ymchwil, strwythur, prawf ddarllen ac ati), mae'r wybodaeth isod yn darparu cyfarwyddyd ar sut i gydnabod eich defnydd o AI mewn unrhyw asesiad Chwaraeon a Byw'n Iach.  
PWYSIG:  Mae angen i chi gadw drafftiau o'ch gwaith, gan gynnwys nodiadau sy'n dangos y gwaith cyn ac ar ôl defnyddio offer AI. Mae angen i chi hefyd gadw'ch promptiau a'ch cwestiynau a ddefnyddiwyd ar gyfer offer AI. Bydd angen yr holl wybodaeth hon os gofynnir i chi gwblhau cyfweliad viva yn rhan o broses farcio’r asesiad.  
Defnyddiwch UN o'r datganiadau cydnabod AI yn eich asesiad a chynnwys pob defnydd o AI lle bo’n berthnasol a lle caniateir hynny. 
Gellir gosod y datganiad hwn naill ai ar ddechrau neu ar ddiwedd eich gwaith (dogfen Word/PDF, ac ati – o fewn y ddogfen; PowerPoint – sleid; cyfweliadau academaidd – o fewn dogfen y rhestr gyfeiriadau) 

1. Datganiad Cydnabod AI:  
Rwy'n cadarnhau nad wyf wedi defnyddio unrhyw offer AI wrth ymchwilio a chreu'r aseiniad hwn. Rwy'n cadarnhau nad wyf wedi cyflwyno unrhyw ddeunyddiau a gynhyrchwyd gan AI fel fy ngwaith fy hun. Rwy'n cadarnhau bod gennyf gopïau o'm drafftiau, nodiadau, ac adnoddau eraill a ddefnyddiais, y gellid gofyn i mi eu darparu mewn tystiolaeth. 
  
2. Datganiad Cydnabod AI:  
Rwy'n cydnabod y defnydd o'r offer AI a restrir isod. Rwy'n cadarnhau nad wyf wedi cyflwyno unrhyw destun a gynhyrchwyd gan AI fel fy ngwaith fy hun. Rwy'n cadarnhau bod gennyf gopïau o'm drafftiau, nodiadau, ac adnoddau eraill a ddefnyddiais cyn ac ar ôl defnyddio offer AI, y gellid gofyn i mi eu darparu mewn tystiolaeth. 

	Offeryn AI (gydag url) 
	Dyddiad y’i defnyddiwyd 
	Pam wnaethoch chi ddefnyddio'r offeryn hwn 
	Prompt(iau) enghreifftiol 

	https://www.grammarly.com  
	10/02/2026 
	Gwirio fy ngwaith 
	Gwiria’r testun canlynol am ddarllenadwyedd, gramadeg a chystrawen. 

	https://chatgtp.com/ 
	13/04/2026 
	Help i strwythuro cyflwyniad 
	Alli di fy nghynghori ar sut i strwythuro cyflwyniad PowerPoint ar gyfer astudiaeth ymchwil? 

	  
	  
	  
	  

	  
	  
	  
	






Rhan 1 :  Cyflwyniad - dadansoddi arsylwadau.  (cyfwerth â 1,500 o eiriau - 10 munud ac amser am sesiwn holi ac ateb -  cyfanswm o 15 munud)
Gan ddefnyddio eich arsylwadau o blant yn gweithio yn yr awyr agored, gwnewch ddadansoddiad manwl o'u rhyngweithio gyda'r amgylchedd awyr agored yn eu dysgu a'u chwarae. Canolbwyntiwch ar agweddau ar ddatblygiad corfforol a sut mae eu rhyngweithio â'r amgylchedd yn cyfrannu at ddatblygiad eu llythrennedd corfforol a'u llesiant. Mae angen i'ch dadansoddiad ddangos ymwybyddiaeth o rôl yr awyr agored a gweithgareddau antur ar ddatblygiad llythrennedd corfforol plant (llesiant corfforol, meddyliol a chymdeithasol).    
Strwythuro a fformatio'r cyflwyniad: 
- Mae eich sleid gyntaf yn cynnwys eich datganiad cydnabod AI, ac mae eich sleid(iau) olaf yn cynnwys rhestr gyfeirio gyda thystiolaeth o ffynonellau ymchwil a ddefnyddiwyd. 
- Dewiswch o leiaf dri arsylwad i'w gwerthuso, naill ai o'n hymweliadau ysgol a/neu glipiau fideo (a geir ar dudalen Moodle)
- Trwy ddewis eich arsylwadau mewn ysgolion / clipiau fideo, gwnewch yn siŵr eich bod wedi ystyried y rhyngweithio rhwng y plant a'r amgylchedd awyr agored a'u datblygiad corfforol.  
- Dylai’r strwythur gynnwys
Cyflwyniad / Rhesymeg : 200 - 300 o eiriau
> Prif gorff 1,100 – 1,200 – yn cynnwys eich adfyfyrdodau.  Gellir trefnu hyn o dan wahanol is-benawdau o'ch dewis gan adfyfyrio ar sut y cafodd yr awyr agored ei ymgorffori ym mhrofiadau dysgu’r plant mewn ffordd ystyrlon. O'r ymweliadau ysgol a ddewiswyd a/neu glipiau fideo, rhowch enghreifftiau da 'go iawn' o effaith symud ar ddysgu plant ac enghreifftiau da 'go iawn' o effaith yr amgylchedd ar ddysgu plant.  Gallech ystyried pynciau fel creadigrwydd, sgiliau corfforol, rheoli gwrthrychau, strategaethau cynhwysiant e.e. STEP, y defnydd o'r amgylchedd, posibiliadau natur a chynnwys natur.
> Casgliad Byr/Argymhellion ar oblygiadau cynllunio eich gwers eich hun: 200 - 300 o eiriau.   Trafodwch sut y gallai'r rhain wella profiadau a dysgu plant ifanc a sut rydych chi’n gobeithio eu hymgorffori yn eich gwers. 


Rhan 2 : Viva - Cyfweliad Academaidd (~15 munud) fformat holi a thrafod 
Cymerwch ran mewn cyfweliad academaidd / viva i werthuso effeithiolrwydd rhai o'r 12 arddull addysgu addysgegol y byddech wedi eu defnyddio yn y profiad addysgu. Byddwn yn ystyried effeithiolrwydd y strategaethau ymarferol a ddefnyddiwyd wrth addysgu plant yn yr awyr agored.  Gwerthuswch effeithiolrwydd defnyddio’r offeryn STEP ‘i hyrwyddo profiad cynhwysol o weithgarwch corfforol’.  Hefyd, gwerthusiad o effeithiolrwydd ymarferol y wers / dull i bennu sut gwnaeth y profiad dysgu yn yr awyr agored gefnogi iechyd a lles (y maes dysgu a phrofiad a phlant yn gyffredinol) h.y.   a wnaeth eich gwers helpu tuag at sicrhau bod plant yn dysgu mewn ffordd gyfannol?
Dylech fod yn barod i drafod cryfderau a chyfyngiadau'r profiad addysgu.
Beth fydd yn cael ei asesu:
· Dealltwriaeth o'u gwaith
· Y gallu i gyfiawnhau penderfyniadau
· Ymwybyddiaeth o heriau ymarferol



Rhan 3 : Crynodeb (1,200 – 1,500)
O'ch dadansoddiad a'ch profiadau addysgu – trafodwch pa feysydd fyddai'n fanteisiol i chi eu hehangu ymhellach h.y. pa gyfleoedd allai fod i gysylltu eich gwers â dulliau ysgol gyfan eraill o ymwneud ag antur awyr agored? Sut mae addysgu plant yn yr awyr agored yn cefnogi’r Maes Dysgu a Phrofiad Iechyd a Lles? Sut mae'r awgrymiadau hyn yn cael eu cefnogi gan wahanol ddamcaniaethwyr addysgol a / neu ymchwil. 


Mae gan bob rhan eu dyddiad cau ffurfiannol eu hunain ond byddant yn cysylltu â'i gilydd wrth i chi ddatblygu eich meddyliau a'ch ystyriaeth eich hun ynghylch pa mor effeithiol yw dysgu yn yr awyr agored i gefnogi iechyd a llesiant.

SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  Dylech ddarllen yn eang ac ystyried gwahanol safbwyntiau ar werth addysgu Dysgu Sylfaen yn yr awyr agored. Er mwyn cefnogi gyda'r agwedd hon, defnyddiwch ddarlleniadau o'r rhestr ddarllen hanfodol ac a argymhellir yn y llawlyfr modwl ac ar Moodle.  Tynnwch sylw at bwyntiau allweddol (gan osgoi dim ond adrodd yr hyn a ddarllenwyd), nodi safbwyntiau gwahanol a chymhwyso'r rhain i'ch trafodaethau a'ch dadleuon (gweler Sgiliau Gwybodaeth a Dealltwriaeth isod).  Datblygwch sgiliau cyfeirnodi proffesiynol i’w cynnwys yn gywir yn rhan o’ch cyflwyniadau - defnyddiwch Lawlyfr Cyfeirnodi Harvard fel canllaw.

2. Sgiliau Gwybodaeth a Dealltwriaeth
Ar lefel 5, dylech allu dangos: gwybodaeth gadarn a dealltwriaeth feirniadol o gysyniadau ac egwyddorion sefydledig y maes pwnc a’r ffordd y mae’r egwyddorion hynny wedi datblygu; gwybodaeth am y prif ddulliau ymholi yn y ddisgyblaeth.  Mae  gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r damcaniaethau, cysyniadau ayyb, yn ystyrlon i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:  Dangosir yr uchod trwy'r tair rhan. Mae angen gwybodaeth am yr hyn a olygir gan Maes Dysgu a Phrofiad Iechyd a Lles yn rhan o Gwricwlwm Cymru (2022) yn ogystal â gwybodaeth a dealltwriaeth o'r hyn a olygir gan lythrennedd corfforol a chynhwysiant.   Bydd angen i chi ddangos dealltwriaeth o agweddau allweddol ar ddatblygiad corfforol, potensial dysgu yn yr awyr agored ac addysgu cynhwysol. Dangoswch ddealltwriaeth briodol o gynnwys a phwrpas ar gyfer sicrhau lefelau da o lythrennedd corfforol yn ifanc.

3. Sgiliau Gwybyddol a Deallusol
Dylech allu dadansoddi gwybodaeth yn feirniadol, a chynnig atebion i broblemau sy’n deillio o’r dadansoddi hwnnw, yn cynnwys gwerthuso’n feirniadol addasrwydd gwahanol ddulliau o ddatrys problemau.  Rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis. Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Rhaid i chi bob amser ddarparu cyfiawnhad/tystiolaeth ar gyfer eich dadleuon a’ch barn.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i ffurfio barn gadarn a dadleuon argyhoeddiadol trwy ddefnyddio data a chysyniadau, ynghyd â dealltwriaeth o’r cyfyngiadau ar wybodaeth, a’r modd y mae hyn yn dylanwadu ar ddadansoddiadau a dehongliadau. Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  Mae angen i chi ystyried yn feirniadol sut y gall yr awyr agored ac antur gefnogi datblygiad cyfannol pobl ifanc mewn ysgolion. Dylech ddangos y gallwch ystyried gwahanol safbwyntiau/dadleuon/damcaniaethau ynghylch effaith dysgu plant ifanc yn yr awyr agored.  Hefyd, dylech sicrhau eich bod yn darparu dadleuon gwybodus trwy gyfiawnhau'r dyfarniadau y gallech eu gwneud am effaith symud a'r amgylchedd ar ddysgu a llesiant plant.  Gellir cyflawni hyn trwy sicrhau bod eich ymchwil yn cefnogi barn gyferbyniol h.y. am unrhyw gyfyngiadau a manteision addysgu ein plant ifanc yn y modd hwn.

4. Sgiliau Ymarferol
Ar lefel 5, dylech allu defnyddio ystod o dechnegau sefydledig o fewn y ddisgyblaeth, a chymhwyso cysyniadau ac egwyddorion gwaelodol y tu allan i’r cyd-destun lle y’u hastudiwyd yn gyntaf, gan gynnwys, pan fo’n briodol, cymhwyso’r egwyddorion hynny mewn cyd-destun cyflogaeth. Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, y gall rhai ohonynt fod yn greadigol.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  Dylech ddangos ymwybyddiaeth o gyfyngiadau cysyniadau a theorïau wrth eu cymhwyso mewn cyd-destunau penodol.

Canllawiau penodol i'r asesiad hwn:  O ganlyniad i ddarparu gweithgaredd corfforol cynhwysol a diddorol yn yr awyr agored i allu gwerthuso’n feirniadol effeithiolrwydd y profiad dysgu i'r plant, arweiniwch y plant i ddysgu mewn modd adeiladol a thrwy wneud hynny ddangos gwybodaeth dda am ddatblygiad echddygol synhwyraidd a llythrennedd corfforol plant ifanc trwy gynnwys gwahanol bosibiliadau a geir yn y lleoliad awyr agored naturiol

5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer cyfrifoldeb personol a gwneud penderfyniadau.   Mae hyn yn cynnwys dangos:  datblygiad proffesiynol i wella sgiliau presennol a chaffael cymwyseddau newydd a fydd yn eich galluogi i ymgymryd â chyfrifoldeb sylweddol o fewn sefydliadau; eich bod yn gallu cychwyn a chwblhau tasgau a gweithdrefnau, boed yn unigol a/neu’n gydweithredol; eich bod yn gallu defnyddio cyfryngau priodol i gyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurder ac effeithiolrwydd o ran cyflwyniad a threfn.  Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  Dylech ddangos eich bod yn gallu cyflwyno eich pwyntiau, arsylwadau, meddyliau a myfyrdodau eich hun mewn aseiniad ysgrifenedig cydlynol a chlir, sydd wedi'i gyflwyno'n dda ac wedi'i ysgrifennu'n dda.  Dylech sicrhau bod eich gwaith yn gywir yn ramadegol, gyda defnydd proffesiynol, manwl a chywir o iaith. Dylai unrhyw atodiadau a ddarperir fod yn berthnasol a dylent gefnogi pwyntiau a wneir o fewn yr aseiniad.  Bydd y tair rhan yn cael eu cefnogi gan ganllawiau ychwanegol a rennir yn ystod darlithoedd (ac yna eu rhoi ar dudalen Moodle). 





	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.






Tudalen 5 o 11


	Meini Prawf Asesu Generig 
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth

	20
	

	2. Sgiliau Gwybodaeth a Dealltwriaeth

	
	

	





	
	

	
	20
	

	3. Sgiliau Gwybyddol a Deallusol

	
	

	





	
	

	
	20
	

	4. Sgiliau Cymhwyso Ymarferol 

	
	

	





	
	

	
	15
	

	5. Sgiliau Trosglwyddadwy ar gyfer Bywyd ac Arfer Proffesiynol

	
	

	



	
	

	
	25
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	






	MEINI PRAWF ASESU GENERIG



	Lefel 5

	Yn unol â’r Framework for Higher Education Qualifications, ar ddiwedd Lefel 5 disgwylir y bydd myfyrwyr wedi datblygu gwybodaeth gadarn a dealltwriaeth feirniadol o’r cysyniadau a’r egwyddorion sefydledig yn eu maes astudiaeth, ac o’r modd y datblygwyd yr egwyddorion hynny.   Byddant wedi dysgu cymhwyso’r cysyniadau a’r egwyddorion hynny’n fwy eang y tu allan i’r cyd-destun lle y’u hastudiwyd yn gyntaf, gan gynnwys, pan fo’n briodol, cymhwyso’r egwyddorion hynny mewn cyd-destun cyflogaeth. Bydd ganddynt wybodaeth am y prif ddulliau ymholi yn y maes pwnc, a gallu i werthuso’n feirniadol ddulliau gwahanol o ddatrys problemau.  Byddant yn meddu ar ddealltwriaeth o'r cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau.  Byddant yn gallu defnyddio ystod o dechnegau sefydledig i gychwyn ac ymgymryd â dadansoddiad beirniadol o wybodaeth, ac i gynnig atebion i broblemau sy’n deillio o’r dadansoddiad hwnnw. Byddant yn gallu cyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol, a defnyddio technegau allweddol y ddisgyblaeth yn effeithiol.  Byddant yn gallu ymgymryd â hyfforddiant pellach, datblygu sgiliau cyfredol, ac ennill cymwyseddau newydd a fydd yn eu galluogi i dderbyn cyfrifoldebau sylweddol o fewn sefydliadau.  Bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer cyfrifoldeb personol a gwneud penderfyniadau. 




	Lefel 5
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan. Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Defnydd da iawn o gyfeirnodi, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy.  Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth
(Gwybodaeth gadarn a dealltwriaeth feirniadol o’r cysyniadau a’r egwyddorion sefydledig yn eu maes astudiaeth; gwybodaeth am y prif ddulliau ymholi yn y ddisgyblaeth.) 
	Bylchau mawr yn y wybodaeth gyda dealltwriaeth anfoddhaol, anfeirniadol o’r deunydd pwnc.  Llawer o ddeunydd amherthnasol.   Anghywirdebau sylweddol. Dealltwriaeth ddiffygiol iawn o’r prif ddulliau ymholi yn y ddisgyblaeth. 
	Gwybodaeth ddarniog, gyda dealltwriaeth feirniadol arwynebol yn unig.  Rhai anghywirdebau sylweddol a/neu ddeunydd amherthnasol.   Dealltwriaeth anghyflawn neu rannol ddiffygiol o’r prif ddulliau ymholi yn y ddisgyblaeth. 
	Gwybodaeth a dealltwriaeth feirniadol gyfyngedig ond digonol o’r cysyniadau a’r egwyddorion sefydledig yn y maes pwnc, gydag ychydig o fylchau yn y dewis o ddeunydd.  Dealltwriaeth feirniadol gyfyng o’r prif ddulliau ymholi.  
	Mae’r wybodaeth yn weddol fanwl a chywir.  Dealltwriaeth feirniadol dda o’r cysyniadau a’r egwyddorion sefydledig a’r prif ddulliau ymholi, gyda mân fylchau yn y dewis o ddeunydd. 
	Mae’r wybodaeth yn weddol helaeth.   Arddengys ddealltwriaeth feirniadol gymwys iawn o gysyniadau ac egwyddorion sefydledig y pwnc a’r prif ddulliau ymholi.   Gwybodaeth eang a manwl. 
	Gwybodaeth fanwl, ragorol a dealltwriaeth feirniadol iawn o gysyniadau ac egwyddorion sefydledig y pwnc a’r prif ddulliau ymholi.  
	Gwybodaeth eithriadol o fanwl, a dealltwriaeth feirniadol ragorol o gysyniadau ac egwyddorion sefydledig y pwnc a’r prif ddulliau ymholi.  Gall fynd y tu hwnt i theorïau sefydledig. 

	Sgiliau gwybyddol a deallusol 
(Gwerthuso a dadansoddi cysyniadau ac egwyddorion mewn modd beirniadol; dadl a barn; y cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau.) 
	Gwaith hollol neu bron yn hollol ddisgrifiadol.  Fawr ddim neu ddim gwerthuso a dadansoddi cysyniadau ac egwyddorion mewn modd beirniadol. 
Wedi methu datblygu dadleuon, gan arwain at farn afresymegol neu annilys.  Cyffredinoliadau neu farn heb sail, wedi’u gwneud heb ddefnyddio unrhyw dystiolaeth gredadwy.

	Gwaith disgrifiadol ar y cyfan, gyda defnydd arwynebol o werthuso a dadansoddi  cysyniadau ac egwyddorion mewn modd beirniadol.  Datblygu gwan ar ddadleuon a barn.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso a dadansoddi cysyniadau ac egwyddorion mewn modd beirniadol, gan dueddu tuag at ddisgrifio. 
Peth tystiolaeth i gefnogi dadleuon a barn  ond gall y rhain fod heb eu datblygu’n ddigonol, ag ychydig o anghysondeb / camddehongli neu wedi methu cydnabod yn llawn y cyfyngiadau ar wybodaeth. 


	Rhywfaint o werthuso a dadansoddi cysyniadau ac egwyddorion mewn modd beirniadol, er ei fod yn ddisgrifiadol mewn mannau.  
Ymwybyddiaeth gynyddol o’r cyfyngiadau ar eu gwybodaeth a’u gallu i ddefnyddio tystiolaeth i gefnogi’r ddadl er gyda thuedd i daeru / datgan barn yn hytrach na dadlau ar sail rheswm a thystiolaeth. 
Dadleuon dilys a barn resymegol ar y cyfan.  
	Gwerthuso a dadansoddi cysyniadau mewn modd beirniadol, cadarn.  Yn ddethol o ran ystod y dystiolaeth a ddefnyddir ac yn cyfuno yn hytrach na disgrifio.  Gallu i ddyfeisio dadleuon sy’n dangos ymwybyddiaeth o safbwyntiau gwahanol, ac i ddefnyddio tystiolaeth mewn modd argyhoeddiadol i gefnogi barn briodol a dilys.  
	Gwerthuso a dadansoddi cysyniadau ac egwyddorion mewn modd beirniadol, rhagorol gan arwain at ddadleuon a barn rhesymegol a rhesymedig ar sail tystiolaeth.  Cydnabyddiaeth eglur o safbwyntiau eraill ac ymwybyddiaeth gref o'r cyfyngiadau ar eu gwybodaeth. 
Gallu i feddwl yn annibynnol ac i ‘weld y tu hwnt i’r cwestiwn', gan awgrymu rhywfaint o afael ar y maes a’r cysyniadau ehangach.  
	Gwerthuso a dadansoddi cysyniadau ac egwyddorion mewn modd beirniadol, eithriadol.  Defnyddia dystiolaeth yn eithriadol o dda i gysylltu syniadau, a chefnogi dadleuon a barn rhesymegol ac argyhoeddiadol iawn.  Tystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael eglur ar y maes a’r cysyniadau ehangach.   Cydnabyddiaeth dreiddgar o'r cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau. 

	Sgiliau ymarferol
(Cymhwyso cysyniadau ac egwyddorion gwaelodol sylfaenol yn fwy eang y tu allan i'r cyd-destun lle y’u hastudiwyd yn gyntaf; defnyddio ystod o dechnegau sefydledig; cynnig atebion i broblemau sy’n deillio o’r dadansoddiad.)
	Defnydd cyfyngedig, neu ddim defnydd o ddulliau sefydledig, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Dealltwriaeth gyfyngedig o gymhwyso theori i arfer neu o wneud cysylltiadau priodol rhwng y ddau. 
Sgiliau datrys problemau gwan iawn y tu allan i’r cyd-destun lle y’u hastudiwyd yn gyntaf.  
	Cymhwyso dulliau sefydledig, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Dealltwriaeth wan o gymhwyso theori i arfer, gyda thystiolaeth achlysurol yn unig o wneud cysylltiadau priodol rhwng y ddau.  Sgiliau datrys problemau gwan y tu allan i’r cyd-destun lle y’u hastudiwyd yn gyntaf.  


	Ymwybyddiaeth ddigonol o ddulliau sefydledig, deunyddiau, offer a/neu dechnegau ac yn  cymhwyso’r rheini mewn modd priodol ar y cyfan.
Gwerthfawrogiad sylfaenol o gyd-destun y cymhwyso.  Gwybodaeth a dealltwriaeth ddamcaniaethol wedi’u cymhwyso’n ymarferol, ond heb wneud cysylltiadau rhesymegol rhwng y ddau bob tro. 
Gall ddynodi problemau a chynnig atebion sylfaenol y tu allan i’r cyd-destun lle y’u hastudiwyd yn gyntaf.  
	Cymhwyso dulliau sefydledig, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso.  Cymhwyso theori i arfer mewn modd cyson, cywir a rhesymegol ar y cyfan, gan wneud cysylltiadau priodol rhwng y ddau. 
Gall ddynodi problemau a chynnig atebion priodol ar y cyfan y tu allan i’r cyd-destun lle y’u hastudiwyd yn gyntaf. 
	Cymhwyso ystod o ddulliau sefydledig, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso, gyda mewnwelediad treiddgar.   Cymhwyso theori i arfer mewn modd cyson, cywir a rhesymegol, gan wneud cysylltiadau priodol rhwng y ddau.  Gall ddynodi problemau a chynnig atebion priodol y tu allan i’r cyd-destun lle y’u hastudiwyd yn gyntaf. 
Tystiolaeth o rywfaint o greadigrwydd.  
	Cymhwyso ystod o ddulliau sefydledig, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn dreiddgar. 
Cymhwyso theori i arfer mewn modd cyson, cywir a rhesymegol, gan wneud cysylltiadau datblygedig rhwng y ddau.  Gall ddynodi problemau a chynnig atebion creadigol, rhagorol y tu allan i’r cyd-destun lle y’u hastudiwyd yn gyntaf.  
	Lefelau eithriadol o sgiliau cymhwyso a defnyddio gan ddefnyddio dulliau sefydledig, offer a/neu dechnegau.   Cymhwyso theori i arfer mewn modd cyson, cywir a rhesymegol, gan wneud cysylltiadau datblygedig iawn rhwng y ddau.  Gall ddynodi problemau arferol ac anarferol a chynnig atebion creadigol, eithaf soffistigedig y tu allan i’r cyd-destun lle y’u hastudiwyd yn gyntaf.  

	Sgiliau trosglwyddadwy ar gyfer bywyd ac arfer proffesiynol
(Cyfleu’n effeithiol ar amrywiaeth o ffurfiau i gynulleidfaoedd arbenigol ac anarbenigol; y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer cyfrifoldeb personol a gwneud penderfyniadau.)
	Cyfrwng cyfathrebu yn amhriodol neu wedi’i gam-gymhwyso.
Mae’r gwaith wedi’i strwythuro’n wael, yn ddi-drefn, a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Wedi methu gweithio’n effeithiol yn rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer cyfrifoldeb personol a gwneud penderfyniadau.


	Cyfrwng cyfathrebu wedi’i ddylunio’n wael a/neu ddim yn addas at y gynulleidfa. 
Mae’r gwaith wedi’i gyflwyno’n wael mewn modd di-gyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Ymagwedd ddiffygiol at waith grŵp, gan fodloni rhwymedigaethau rhannol i eraill yn unig.  Tystiolaeth gyfyngedig o’r sgiliau ar gyfer cyflogaeth sy’n gofyn am arfer cyfrifoldeb personol a gwneud penderfyniadau.
	Gall gyfathrebu mewn cyfrwng sy’n addas ar gyfer y gynulleidfa ond gyda lle i wella. 
Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad mewn mannau yn y gwaith.  Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gyda rhai meysydd o fân wendid. 
	Gall gyfathrebu’n effeithiol mewn cyfrwng sy’n addas ar gyfer y gynulleidfa, ond gall fod â mân wallau.
Mae’r gwaith yn gydlynol a threfnus ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp. 
Arddengys y sgiliau ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gyda rhai meysydd o gryfder a rhai o fân wendid. 
	Gall gyfathrebu’n dda, yn hyderus ac yn gyson mewn cyfrwng sy’n addas ar gyfer y gynulleidfa.
Mae’r gwaith yn gydlynol, yn rhugl, wedi’i strwythuro’n dda ac yn drefnus.  Gall weithio’n dda iawn yn ymreolaethol a/neu fel rhan o dîm, gyda chyfraniadau da iawn at weithgareddau grŵp. 
Arddengys sgiliau da iawn ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gyda mân wendid  achlysurol yn unig. 
	Gall gyfathrebu’n broffesiynol, yn hyderus ac yn gyson mewn cyfrwng sy’n addas ar gyfer y gynulleidfa.
Mae’r gwaith yn gydlynol, yn rhugl iawn ac wedi’i gyflwyno’n fedrus. Gall weithio’n ymreolaethol gyda menter.  Lle bo’n berthnasol gall weithio’n broffesiynol o fewn tîm, gan ddangos sgiliau arwain fel y bo’n briodol, gan fodloni ymrwymiadau. Arddengys sgiliau rhagorol ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gydag awydd i ddatblygu ymhellach.  

	Gall gyfathrebu gyda lefel eithriadol o uchel o broffesiynoldeb, sy’n addas iawn ar gyfer y gynulleidfa. 
Mae’r gwaith yn eithriadol o gydlynol, yn rhugl iawn ac wedi’i gyflwyno’n broffesiynol. Gall weithio’n eithriadol o dda o fewn tîm, gan ddangos sgiliau arwain. Arddengys sgiliau eithriadol ar gyfer cyflogaeth sy’n gofyn am arfer cyfrifoldeb personol a gwneud penderfyniadau gydag awydd i ddatblygu ymhellach.  

